《秦女休行》
清代·方登峄

一尺髻，三尺刀。仇人头，在女腰。渭水深，华山高。血风腥，天冥冥，手提髑髅气峥嵘。

法吏执之付以理，女欲报仇，先办一死。后来又有庞娥亲，千古英雄在女子。

作者简介：（1659—1725）安徽桐城人，字凫宗，号屏柘。方孝标侄。诸生。康熙间官工部主事。五十年，以戴名世《南山集》案牵连，戍黑龙江。在戍所种花赋诗。后奉诏赦归，则已死塞外。有《述本堂诗集》。